Na temelju članka 48. stavka 4. Zakona o predškolskom odgoju i obrazovanju („Narodne novine“ br. 10/97, 107/07, 94/13, 98/19 i 57/22), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 13. sjednici održanoj dana 06. rujna 2022. godine donijelo je

**ODLUKU  
o utvrđivanju mjerila za naplatu usluga Dječjeg vrtića Križić-kružić**

**od roditelja - korisnika usluga**

I. OPĆE ODREDBE

Članak 1.

Ovom Odlukom utvrđuju se mjerila za naplatu usluga Dječjeg vrtića Križić-kružić (u daljnjem tekstu Dječji vrtić) od roditelja - korisnika usluga.

Odredbe ove Odluke koje se odnose na roditelje - korisnike usluga na odgovarajući način primjenjuju se i na skrbnike i udomitelje djece koja pohađaju Dječji vrtić.

II. PROGRAMI DJEČJEG VRTIĆA

Članak 2.

Dječji vrtić kao javnu službu obavlja djelatnost predškolskog odgoja koji obuhvaća programe odgoja, obrazovanja, zdravstvene zaštite, prehrane i socijalne skrbi djece rane i predškolske dobi od navršene prve godine života do polaska u osnovnu školu (u daljnjem tekstu: predškolski odgoj) ostvarivanjem sljedećih programa:

- **redoviti program** njege, odgoja, obrazovanja, zdravstvene zaštite i unaprjeđenja zdravlja djece i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima (u daljnjem tekstu: redoviti program),

- **program predškole**,

- **drugi odgojno-obrazovni programi odnosno posebni programi** sukladno Državnom pedagoškom standardu predškolskog odgoja i naobrazbe i Statutu Dječjeg vrtića.

Članak 3.

Redoviti program ostvaruje se u petodnevnom radnom tjednu kao 10-satni program (cjelodnevni boravak, 4 obroka: doručak, užina, ručak i užina).

Program predškole organizira se u trajanju i prema rasporedu utvrđenom godišnjim planom i programom rada Dječjeg vrtića.

III. SREDSTVA I MJERILA ZA FINANCIRANJE

Članak 4.

Za obavljanje usluga programa iz članka 2. ove Odluke, osim za program predškole koji je besplatan, puna mjesečna cijena redovitog programa Dječjeg vrtića (u daljnjem tekstu: ekonomska cijena) za kalendarsku godinu izračunava se na temelju ukupnih godišnjih rashoda i procijenjenog prosječnog godišnjeg broja korisnika usluga Dječjeg vrtića za kalendarsku godinu.

Ekonomska cijena koja se utvrđuje na način iz stavka 1. ovoga članka obuhvaća rashode koji su definirani Državnim pedagoškim standardom predškolskog odgoja i naobrazbe i stvarne rashode provedbe svakog pojedinog programa (nepredviđeni rashodi i dr.).

-2-

Rashodi iz stavka 2. ovog članka obuhvaćaju:

1. izdatke za zaposlenike (bruto plaće i naknade zaposlenika sukladno propisima kojim se određuju plaće, naknade i drugi rashodi),

2. troškove prehrane djece,

3. troškove vezane uz uvjete za boravak djece (materijalni izdaci, energija i komunalije, usluge),

4. troškove tekućeg održavanja objekta i opreme,

5. troškove nabave namještaja i opreme te nabavu sitnog materijala, osim rashoda za kapitalna ulaganja u objekte,

6. druge nespomenute izdatke.

Ekonomsku cijenu za svaku kalendarsku godinu utvrđuje Upravno vijeće Dječjeg vrtića.

Članak 5.

Sredstva za programe Dječjeg vrtića iz članka 2. ove Odluke osiguravaju se:

- u proračunu Općine Križ,

- sudjelovanjem roditelja-korisnika usluga u ekonomskoj cijeni,

- sufinanciranjem iz državnog proračuna (program predškole),

- sufinanciranjem drugih jedinica lokalne samouprave, za djecu koja pohađaju Dječji vrtić, a imaju prebivalište na njihovom području,

- iz drugih izvora.

Članak 6.

Sudjelovanje roditelja-korisnika usluga za djecu s prebivalištem na području Općine Križ u mjesečnoj ekonomskoj cijeni utvrđuje se kako slijedi:

- **za 10-satni redoviti program, mjesečno 700,00 kn (slovima: sedamstokuna) / 92,91 EUR (slovima: devedesetdvaeuradevedetjedancent); fiksni tečaj konverzije 1 EUR = 7,53450 kn.**

Roditelji - korisnici usluga za djecu s prebivalištem izvan područja Općine Križ, plaćaju punu ekonomsku cijenu.

Iznimno od odredbe stavka 2. ovoga članka, roditelji - korisnici usluga za djecu s prebivalištem izvan područja Općine Križ plaćaju ekonomsku cijenu umanjenu sukladno potvrdi o sufinanciranju matične jedinice lokalne samouprave do pune ekonomske cijene. Ukoliko matična jedinica lokalne samouprave ne izda potvrdu o sufinanciranju do pune ekonomske cijene, odnosno izda potvrdu o sufinanciranju manjeg iznosa, preostali iznos koji ne sufinancira matična jedinica lokalne samouprave snosi roditelj-korisnik usluge.

Za djecu s prebivalištem na području Općine Križ, Općina Križ, sukladno mogućnostima proračuna može, u određenom iznosu, a najviše do iznosa s kojim Općina Križ sudjeluje u punoj ekonomskoj cijeni redovitog programa dječjeg vrtića kojeg je Općina osnivač, sufinancirati troškove redovitog 10-satnog programa u dječjem vrtiću na području druge jedinice lokalne samouprave.

Sufinanciranje iz prethodnog stavka odobrava se na temelju pisanog zahtjeva roditelja, skrbnika, udomitelja te dostavljene mjerodavne dokumentacije kojom se dokazuju uvjeti za provedbu sufinanciranja i to samo u sljedećim slučajevima:

* kada dijete zbog nedostatka mjesta, nije upisano u dječji vrtić na području Općine Križ i nalazi se na listi čekanja za upis,
* kada je dijete udomljeno na području druge lokalne jedinice gdje je ujedno i upisano u dječji vrtić, a na temelju mišljenja odnosno rješenja nadležnog tijela socijalne skrbi.

Zaključak o sufinanciranju iz prethodnog stavka ovoga članka donosi Općinski načelnik Općine Križ.

-3-

Članak 7.

**Za druge odgojno-obrazovne odnosno posebne programe** koji se provode u Dječjem vrtiću sudjelovanje roditelja-korisnika usluge u mjesečnoj ekonomskoj cijeni za redoviti program uvećava se za troškove provedbe drugih programa.

Upravno vijeće Dječjeg vrtića donosi odluku o visini sufinanciranja posebnih programa te ostalim uvjetima vezanima uz provedbu programa iz stavka 1. ovoga članka.

Članak 8.

Sudjelovanje roditelja-korisnika usluga s prebivalištem na području Općine Križ u mjesečnoj ekonomskoj cijeni redovitog programa Dječjeg vrtića umanjuje se kako slijedi:

- u slučaju da Dječji vrtić istovremeno pohađa više djece iz istoga kućanstva, za prvo dijete plaća se 100% cijene, za drugo dijete cijena se umanjuje za 25%, a za treće i svako slijedeće upisano dijete roditelj - korisnik usluge oslobađa se plaćanja cijene redovitog programa,

- za dijete koje ima specifične razvojne i/ili zdravstvene potrebe, prema relevantnoj dokumentaciji za utvrđivanje navedenih potreba i statusa ili u slučaju značajnih promjena zdravstvenog stanja i/ili uočenih odstupanja u psihofizičkom razvoju prema procjeni stručnog

povjerenstva vrtića (stručnih suradnika, zdravstvene voditeljice, ravnatelja) ili zbog opservacije i utvrđivanja teškoća te boravi u Dječjem vrtiću najviše do četiri sata dnevno, iznos sudjelovanja u mjesečnoj cijeni usluga Dječjeg vrtića umanjuje se za 40%,

- za dijete koje ima specifične razvojne i/ili zdravstvene potrebe, prema relevantnoj dokumentaciji za utvrđivanje navedenih potreba ili u slučaju značajnih promjena zdravstvenog stanja i/ili uočenih odstupanja u psihofizičkom razvoju prema procjeni stručnog povjerenstva vrtića (stručnih suradnika, zdravstvene voditeljice, ravnatelja) ili zbog opservacije i utvrđivanja teškoća te boravi u Dječjem vrtiću više od četiri, a do šest sati dnevno, iznos sudjelovanja u mjesečnoj cijeni usluga Dječjeg vrtića umanjuje se za 30%,

- za dijete samohranog roditelja - korisnika usluga, umanjuje se za 25%,

- za dijete roditelja - korisnika usluga invalida i invalida Domovinskog rata, umanjuje se za 25%,

- za dijete roditelja - korisnika usluga u socijalnoj potrebi, umanjuje se za 30% do 100%, temeljem mišljenja nadležnog tijela socijalne skrbi.

U posebnim slučajevima teže bolesti djeteta i/ili članova obitelji, smrtnim slučajevima u obitelji djeteta, kao i drugim uvjetima koji nastanu zbog otežane socijalne i druge situacije u obitelji djeteta, Upravno vijeće Dječjeg vrtića može umanjiti cijenu usluge jednokratno ili za određeno razdoblje.

Ukoliko roditelj - korisnik usluga ostvaruje pravo na olakšice po više osnova, uzima se onaj postotak koji je najpovoljniji za roditelja - korisnika usluga.

Članak 9.

U slučaju opravdanog izostanka djeteta u Dječjem vrtiću, sudjelovanje roditelja - korisnika usluga u mjesečnoj ekonomskoj cijeni redovitog programa Dječjeg vrtića umanjuje se kako slijedi:

- za dijete koje se upisuje u tijeku mjeseca u Dječji vrtić (navršavanje prve godine života ili prelazak iz drugog vrtića u tijeku mjeseca) umanjuje se za 30 % ako se upisuje do 15. u mjesecu, a za 50% ako se upisuje iza 15. u mjesecu, što se na odgovarajući način primjenjuje i na ispis tijekom mjeseca, do 15. u mjesecu za 50%, a iza 15. u mjesecu za 30%,

- za dijete koje ne pohađa Dječji vrtić minimalno 10 radnih dana u kontinuitetu u slučaju opravdanog izostanka djeteta zbog bolesti, korištenja godišnjeg odmora, putovanja i sl., umanjuje se za 30%, (navedeno pravo prenosi se iz mjeseca u mjesec i ostvaruje se prilikom zaduženja za idući mjesec),

-4-

- za dijete koje je na ljetovanju ili zimovanju u organizaciji Dječjeg vrtića, umanjuje se za 30%,

- za dijete za koje roditelj-korisnik usluga ne koristi usluge zbog smještaja djeteta u bolnicu, uz pravovremenu obavijest i predočenje liječničke dokumentacije, umanjuje se za 100%.

Opravdanim izostankom smatra se izostanak djeteta zbog bolesti, korištenja godišnjeg odmora roditelja – korisnika usluga i putovanja za koja je roditelj - korisnik usluga dužan dostaviti liječničku potvrdu izdanu od stane nadležnog liječnika, izjavu o korištenju godišnjeg odmora, izjavu o odlasku na putovanje na temelju koje mu se umanjuje visina cijene usluga kako je navedeno u stavku 1. ovog članka.

Tijekom pedagoške godine, roditelj - korisnik usluga ima pravo na nekorištenje usluga po osnovi godišnjeg odmora, putovanja i sl. najviše dva puta u trajanju do mjesec dana ili do dva mjeseca u kontinuitetu.

U razdoblju nekorištenja usluga, roditelj - korisnik usluge nema pravo dijete povremeno dovoditi u Dječji vrtić.

Za sve druge (neopravdane) izostanke djeteta, roditelj - korisnik usluga dužan je platiti punu mjesečnu cijenu usluga.

U posebnim slučajevima teže bolesti djeteta i/ili članova obitelji, smrtnim slučajevima u obitelji djeteta, kao i drugim uvjetima koji nastanu zbog otežane socijalne i druge situacije u obitelji djeteta, Upravno vijeće Dječjeg vrtića može uvažiti opravdanje izostanka dulje od 30 dana.

Članak 10.

**Za djecu koja ne polaze Dječji vrtić za vrijeme ljetnih mjeseci srpanj i/ili kolovoz,** roditelj – korisnik usluga sudjeluje u mjesečnoj ekonomskoj cijeni redovitog programa Dječjeg vrtića na način da podmiruje **režijske troškove mjesečno** u iznosu od **150,00 kn (slovima: stopedesetkuna) / 19,91 EUR (slovima: devetnaesteuradevedesetjedancent); fiksni tečaj konverzije 1 EUR = 7,53450 kn.**

U slučaju istovremenog upisa više djece u Dječji vrtić, iznos iz stavka 1. ovoga članka plaća se u 100% - tnom iznosu za prvo dijete, za drugo upisano dijete iznos se umanjuje za 25%, a za treće i svako daljnje dijete ne naplaćuju se predmetni režijski troškovi.

Članak 11.

Roditelj – korisnik usluga će dodatno snositi troškove za sljedeće **aktivnosti u organizaciji Dječjeg vrtića:**

- poludnevni i cjelodnevni izlet (prijevoz autobusom, ulaznice i sl.),

- gostovanje kazališnih družina u Dječjem vrtiću,

- radionice i programe izvedene od strane vanjskih suradnika koji imaju dozvolu Ministarstva znanosti i obrazovanja.

Članak 12.

Radno vrijeme 10-satnog cjelodnevnog programa je od 6,00 sati do 16,00 sati.

Iznimno, za slučaj izvanrednog nastanka opravdane okolnosti da dijete mora boraviti u Dječjem vrtiću duže od redovitog programa (ne ranije od 5,00 sati i ne duže od 17,00 sati), cijena redovitog programa uvećava se za **40,00 kn (slovima: četrdesetkuna) / 5,31 EUR (slovima: peteuratridesetjedancent); fiksni tečaj konverzije 1 EUR = 7,53450 kn,** dnevno, po djetetu, neovisno o tome da li je dijete boravilo duže u jutarnjem ili popodnevnom terminu ili eventualno u oba termina istoga dana.

Uvećanje cijene redovitog programa po osnovi iz stavka 2. ovoga članka, **odnosi se na roditelje-korisnike usluga koji Dječjem vrtiću ne mogu dostaviti potvrdu poslodavc**

-5-

kojom bi opravdali razlog za boravak djeteta u Dječjem vrtiću duže od radnog vremena, navedenog u stavcima 1. i 2. ovoga članka.

Uvećanje cijene redovitog programa po osnovi iz stavka 2. ovoga članka, **ne odnosi se** na roditelje-korisnike usluga koji su po mjerodavnim odredbama ove Odluke oslobođeni sudjelovanja u mjesečnoj ekonomskoj cijeni redovitog programa Dječjeg vrtića, kao i na roditelje – korisnike usluge sukladno posebnoj odluci Upravnog vijeća Dječjeg vrtića.

Članak 13.

U slučaju da se zbog izvanrednih situacija uzrokovanih prirodnim nepogodama, epidemijama, građevinskim radovima i slično, u trajanju dužem od mjesec dana objekt u kojem dijete pohađa program, privremeno zatvori ili u slučaju kada se zbog organizacije rada objekt u koji je upisano dijete privremeno zatvori, a nije osigurano privremeno pohađanje i smještaj djeteta u drugim objektima Dječjeg vrtića, roditelji - korisnici usluga ne sudjeluju u podmirenju troškova redovitog programa Dječjeg vrtića za cijelo vrijeme trajanja navedenih okolnosti.

Postojanje okolnosti u kojima se ostvaruju prava na neplaćanje iz stavka 1. ovoga članka utvrđuje Upravno vijeće Dječjeg vrtića.

IV. NAPLATA USLUGA

Članak 14.

Dječji vrtić roditelju-korisniku usluga obračunava sudjelovanje u mjesečnoj ekonomskoj cijeni redovitog programa Dječjeg vrtića na temelju mjesečne evidencije o prisustvu djece u Dječjem vrtiću.

Na temelju obračuna iz stavka 1. ovoga članka Dječji vrtić dostavlja račun svakom roditelju - korisniku usluge.

Roditelj-korisnik usluge dužan je platiti račun iz stavka 2. ovoga članka najkasnije do 15. u mjesecu za protekli mjesec.

Članak 15.

Dječji vrtić u skladu s odredbama ove Odluke, s roditeljima - korisnicama usluga zaključuje ugovor u kojemu se definiraju prava i obveze ugovornih strana, a naročito mjesečni iznos cijene usluge, rokovi plaćanja, prava i obveze ugovornih strana u slučaju nepridržavanja odredbi ugovora i drugo.

Dječji vrtić ima pravo otkazati roditelju-korisniku usluge ugovor o pružanju usluge u sljedećim slučajevima:

- neplaćanja dospjele obveze plaćanja u roku od 60 dana od dana dospijeća,

- nemarnog, neodgovornog i neprimjerenog odnosa roditelja - korisnika usluga prema predškolskoj ustanovi i djelatnicima ustanove (nepoštivanje kućnog reda… ),

- ukoliko roditelji - korisnici usluga neopravdano prestanu s korištenjem usluge Dječjeg vrtića duže od 30 dana, gdje se pod neopravdanim izostankom podrazumijevaju svi izostanci koji nisu navedeni u članku 9. kao opravdani,

- ako se tijekom pedagoške godine uoče razvojne teškoće djeteta, a Dječji vrtić ne može osigurati potrebne specifične uvjete za dijete i/ili nema mogućnosti smještaja djeteta u skupine s odgovarajućim posebnim programom.

Sudjelovanje roditelja-korisnika usluge u mjesečnoj ekonomskoj cijeni redovitog programa, kao i u podmirenju troškova provedbe drugih odgojno – obrazovnih programa odnosno posebnih programa, prihod je Dječjeg vrtića i uplaćuje se na jedinstveni račun riznice Općine Križ.

-6-

V. PRIJELAZNE I ZAVRŠNE ODREDBE

Članak 16.

Stupanjem na snagu ove Odluke prestaje važiti Odluka o utvrđivanju mjerila za naplatu usluga Dječjeg vrtića Križ od roditelja-korisnika usluga („Glasnik Zagrebačke županije“ br. 10/17).

Članak 17.

Ova Odluka stupa na snagu prvog dana od dana objave u Glasniku Zagrebačke županije.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 601-01/22-01/09

URBROJ: 238-16-01-22-1

Križ, 06. rujna 2022.

Predsjednik

Općinskog vijeća Općine Križ:

Zlatko Hrastić

Na temelju članaka 25. i 100. Statuta Općine Križ („Glasnik Zagrebačke županije“ br. 11/21), članka 14. Odluke o javnim priznanjima Općine Križ («Glasnik Zagrebačke županije» br. 18/18) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 13. sjednici održanoj dana 06. rujna 2022. godine donijelo je

**O D L U K U  
o dodjeli Priznanja Općine Križ „14. rujan“**

I.

Općinsko vijeće Općine Križ dodjeljuje Priznanje Općine Križ „14. rujan“ MUŠKOJ „A“ EKIPI, DOBROVOLJNOG VATROGASNOG DRUŠTVA RAZLJEV, u znak javnog priznanja za promociju dobrovoljnog vatrogastva i Općine Križ kroz naslov dvostrukih prvaka Republike Hrvatske na Državnom vatrogasnom natjecanju 2016. i 2021. godine te osvojeno 5. mjesto na Vatrogasnoj olimpijadi u Sloveniji 2022. godine.

II.

Priznanje Općine Križ “14. rujan“ potpisuje i dobitniku uručuje predsjednik Općinskog vijeća Općine Križ na svečanoj sjednici Općinskog vijeća Općine Križ, koja će se održati u povodu obilježavanja Dana Općine Križ.

III.

Ova Odluka stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA  
ZAGREBAČKA ŽUPANIJA  
OPĆINA KRIŽ  
OPĆINSKO VIJEĆE

KLASA: 061-01/22-01/02  
URBROJ: 238-16-01-22-6  
Križ, 06. rujna 2022.

Predsjednik   
 Općinskog vijeća Općine Križ:  
 Zlatko Hrastić

Na temelju članka 391. stavka 1. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14), članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21), točke I. podtočke 11. Odluke o prodaji nekretnina u vlasništvu Općine Križ i utvrđivanju teksta javnog natječaja za prodaju (KLASA: 940-01/22-01/01, URBROJ: 238-16-01-22-27 od 06. srpnja 2022. godine) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 13. sjednici održanoj dana 06. rujna 2022. godine donijelo je

**O D L U K U**

**o odabiru ponuditelja za kupnju nekretnina u vlasništvu Općine Križ**

I.

Općinsko vijeće Općine Križ prihvaća ponude za kupnju nekretnina u vlasništvu Općine Križ, a povodom Javnog natječaja za prodaju nekretnina objavljenog u Narodnim novinama br. 82/2022 od 15. 07. 2022. godine, kako slijedi:

1. za nekretninu u k.o. Širinec, zk.ul. br. 132, k.č.br. 900 ŠIKARA GAJI, površine 1390 m2, ponudu je dostavila ponuditeljica Ljubica Jakolić, Bunjani, Zeleni brijeg 4, 10 314 Križ, OIB: 09321014414, s ponuđenom cijenom u iznosu od =4.191,00 kn(slovima: četiritisućestodevedesetjednakuna) / =556,24 EUR-a (slovima: petstopedesetšesteura dvadesetčetiricenta); fiksni tečaj konverzije 1 EUR = 7,53450 kn i
2. za nekretninu u k.o. Širinec, zk.ul. br. 1061, k.č.br. 1487 KUĆA I DVOR U SELU, površine 314 m2, ponudu je dostavio ponuditelj Predrag Nasković, Ivana Stožira 5, 10 000 Zagreb, OIB: 78443432099, s ponuđenom cijenom u iznosu od =10.000,00 kn (slovima: desettisućakuna) / =1.327,23 EUR­-a (slovima: jednatisućatristodvadesetsedameura dvadesettricenta); fiksni tečaj konverzije 1 EUR = 7,53450 kn.

II.

Ovlašćuje se Općinski načelnik Općine Križ da s odabranim ponuditeljima, a u skladu s ovom Odlukom, prihvaćenim ponudama i odredbama Javnog natječaja, zaključi Ugovore, kojima će se urediti međusobna prava i obveze vezana uz kupoprodaju predmetnog zemljišta, između svakog pojedinog ponuditelja iz točke I. ove Odluke i prodavatelja Općine Križ.

Nalaže se Općinskom načelniku Općine Križ i odabranim ponuditeljima da zaključe Ugovor o kupoprodaji odmah nakon donošenja Odluke Općinskog vijeća Općine Križ o odabiru ponuditelja.

III.

Općinsko vijeće Općine Križ odobrava da se u poslovnim knjigama Općine Križ evidentiraju promjene na temelju podataka iz ove Odluke.

IV.

Ova Odluka stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 940-01/22-01/01

URBROJ: 238-16-01-22-35

Križ, 06. rujna 2022. Predsjednik Općinskog vijeća Općine Križ:

Zlatko Hrastić

Na temelju članka 65. stavka 1. Zakona o poljoprivrednom zemljištu („Narodne novine“ br. 20/18, 115/18 i 98/19), Odluke o raspisivanju javnog natječaja za prodaju poljoprivrednog zemljišta u vlasništvu Republike Hrvatske na području Općine Križ (KLASA: 320-02/20-01/51, URBROJ: 238/16-01-20-35 od 12. studenog 2020. godine), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21)Općinsko vijeće Općine Križ na 13. sjednici održanoj dana 06. rujna 2022. donijelo je

**ODLUKU**

**o izmjenama Odluke o izboru najpovoljnijih ponuda za prodaju**

**poljoprivrednog zemljišta u vlasništvu Republike Hrvatske**

**na području Općine Križ**

**I.**

U točci I. Odluke o izboru najpovoljnijih ponuda za prodaju poljoprivrednog zemljišta u vlasništvu Republike Hrvatske na području Općine Križ („Glasnik Zagrebačke županije“ br. 15/22); u daljnjem tekstu: Odluka, kod podataka za ponuditelja Tamaru Lažeta, nositelja obiteljskog poljoprivrednog gospodarstva, Ulica Josipa Badalića 49, 10314 Križ, OIB: 05260431795, MIBPG: 216056, u tablici pod rednim brojem 14. za k.č.br. 1598 k.o. Novoselec katastarska kultura oranica u stupcu Površina (ha) umjesto „0,7000“ treba stajati „0,0700“, a u retku UKUPNO u stupcu Površina (ha) umjesto „4,8858“ treba stajati „4,3215“.

**II.**

U točci I. Odluke podtočka 3. briše se.

Obrazloženje za navedeno brisanje odabranog ponuditelja Dubravka Ratkajca, Obedišće, Selska 23, 10315 Novoselec, OIB: 26168928083 utemeljuje se na različitosti površine u zemljišnim knjigama i katastru u odnosu na površine navedene u Programu raspolaganja poljoprivrednim zemljištem u vlasništvu Republike Hrvatske na području Općine Križ („Glasnik Zagrebačke županije” br. 13/19), provedenom natječaju i Odluci.

**III.**

Sve ostale odredbe Odluke koje se nisu mijenjale ovom Odlukom ostaju i dalje na snazi.

**IV.**

Ova Odluka objaviti će se u Glasniku Zagrebačke županije, na oglasnoj ploči Općine Križ i internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 320-02/20-01/51

URBROJ: 238-16-01-22-82

Križ, 06. rujna 2022. Predsjednik

Općinskog vijeća Općine Križ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na 13. sjednici održanoj dana 06. rujna 2022. godine, donijelo je

**zaključak**

**o izdvajanju novčanih sredstava za radove sanacije krovišta**

**društvenog i vatrogasnog doma Bunjani**

I.

Općinsko vijeće Općine Križ odobrava izdvajanje novčanih sredstavaza plaćanje trgovačkom društvu EURO LIM MATIJA d.o.o., Velika Hrastilnica 26, 10314 Križ, OIB 93472038518, za radove sanacije krovišta društvenog i vatrogasnog doma Bunjani iz Proračuna Općine Križ za 2022. godinu i projekcija za 2023. i 2024. godinu, s pozicije R0156, u ukupnom iznosu od:

=325.371,00 kn

PDV 25% = 81.342,75 kn

**Ukupno =406.713,75 kn (slovima:četiristošesttisućasedamstotrinaestkunasedamdesetpetlipa) / =53.980,19 EUR-a (slovima: pedesettritisućedevetstoosamdeseteuradevetnaestcenti); fiksni tečaj konverzije 1 EUR =7,53450 kn.**

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 360-01/21-01/08

URBROJ: 238-16-01-22-24

Križ, 06. rujna 2022. Predsjednik

Općinskog vijeća Općine Križ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na 13. sjednici održanoj dana 06. rujna 2022. godine, donijelo je

**zaključak**

**o izdvajanju novčanih sredstava za radove uređenja**

**nerazvrstanih cesta u Donjem Prnjarovcu**

I.

Općinsko vijeće Općine Križ odobrava izdvajanje novčanih sredstavaza plaćanje trgovačkom društvu SWIETELSKY d.o.o., Zagreb, Nova cesta 192, OIB 46016050186, za radove uređenja nerazvrstanih cesta u Donjem Prnjarovcu iz Proračuna Općine Križ za 2022. godinu i projekcija za 2023. i 2024. godinu, s pozicije R0102, u ukupnom iznosu od:

=404.100,00 kn

PDV 25% =101.025,00 kn

Ukupno =**505.125,00 kn**

**(slovima: petstopettisućastodvadesetpetkuna) / =67.041,61 EUR-a (slovima: šezdeset sedamtisućačetrdesetjedaneurošezdesetjedancent); fiksni tečaj konverzije 1 EUR = 7,53450 kn**.

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 402-01/22-01/02

URBROJ: 238-16-01-22-22

Križ, 06. rujna 2022. Predsjednik

Općinskog vijeća Općine Križ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 13. sjednici održanoj dana 06. rujna 2022. godine donijelo je

**Z A K LJ U Č A K**

**o izdvajanju novčanih sredstava za nabavu teretnog vozila**

I.

Općinsko vijeće Općine Križ odobrava izdvajanje novčanih sredstava iz Proračuna Općine Križ za 2022. godinu i projekcijama za 2023. i 2024. godinu, za nabavu teretnog vozila MARKE: Man, TIP TGL: 8 210, Broj šasije: WMAN03ZZ37Y174300, Godina proizvodnje: 2006, Oblik karoserije: Kiper; sa pozicije R0126, R0127 i R0133, u ukupnom iznosu od =**188.362,50 kn (slovima: stoosamdesetosamtisućatristošezdesetdvijekunepedesetlipa) / =25.000,00 EUR-a (slovima: dvadesetpettisućaeura); fiksni tečaj konverzije 1 EUR = 7,53450 kn**.

II.

Novčana sredstva iz točke I. ovog Zaključka realizirati će se sukladno Odluci o sufinanciranju projekta od strane Ministarstva prostornoga uređenja, graditeljstva i državne imovine.

III.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 363-01/22-01/17

URBROJ: 238-16-01-22-12

Križ, 06. rujna 2022. Predsjednik

Općinskog vijeća Općine Križ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 13. sjednici održanoj dana 06. rujna 2022. godine donijelo je

**Z A K LJ U Č A K**

**o izdvajanju novčanih sredstava trgovačkom društvu Poduzetnička zona Križ d.o.o., Križ za nabavu traktora**

I.

Općinsko vijeće Općine Križ odobrava izdvajanje novčanih sredstava trgovačkom društvu Poduzetnička zona Križ d.o.o., Križ iz Proračuna Općine Križ za 2022. godinu i projekcijama za 2023. i 2024. godinu za nabavu traktora MARKE: Deutz-Fahr agrofarm 420, Broj šasije: ZKDW5102W0TD31072, Godina proizvodnje: 2013, Snage motora: 72,5 kW; sa pozicije R0126, R0127 i R0133, u ukupnom iznosu od =**199.664,25 kn (slovima: stodevedesetdevettisućašestošezdesetčetirikune dvadesetpetlipa) / =26.500,00 EUR-a (slovima: dvadesetšesttisućapetstoeura); fiksni tečaj konverzije 1 EUR = 7,53450 kn**.

II.

Novčana sredstva iz točke I. ovog Zaključka doznačiti će se na IBAN: HR2623400091110488644, trgovačkog društva Poduzetnička zona Križ d.o.o., Križ.

III.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 406-01/22-01/06

URBROJ: 238-16-01-22-6

Križ, 06. rujna 2022.

Predsjednik

Općinskog vijeća Općine Križ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 145/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na 13. sjednici održanoj dana 06. rujna 2022. godine, donijelo je

**zaključak**

**o izdvajanju novčanih sredstava za uslugu pripreme projektne**

**dokumentacije pri prijavi projekta**

I.

Općinsko vijeće Općine Križ odobrava izdvajanje novčanih sredstavaza plaćanje trgovačkom društvu AVELANT d.o.o., Froudeova 3, Zagreb, OIB 99783414522, za uslugu pripreme projektne dokumentacije pri prijavi projekta u sklopu „C1.6. R1-I1 – Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodane vrijednosti“ za projekt rekonstrukcija i opremanje zgrade u Sportskom parku u Križu te rekonstrukcija i opremanje građevina i opreme u funkciji Sportskog parka iz Proračuna Općine Križ za 2022. godinu i projekcija za 2023. i 2024. godinu, s pozicije R0075, u ukupnom iznosu od:

=170.000,00 kn

PDV 25% =42.500,00 kn

**Ukupno =212.500,00 kn**

**(slovima:** **dvjestodvanaesttisućapetstokuna) / =28.203,60 EUR-a (slovima: dvadesetosam tisućadvjestotrieurašezdesetcenti); fiksni tečaj konverzije 1 EUR = 7,53450 kn**.

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 334-01/22-01/02

URBROJ: 238-16-01-22-12

Križ, 06. rujna 2022. Predsjednik

Općinskog vijeća Općine Križ:

Zlatko Hrastić